open-index/open-wikipedia-markdown huggingface dataset:
Αγορά της Λουιζιάνας

Η **αγορά της Λουιζιάνας** ήταν η απόκτηση από τις Ηνωμένες Πολιτείες Αμερικής 828.000 τετραγώνων γης από τη Γαλλία το 1803. Οι Ηνωμένες Πολιτείες πλήρωσαν 50.000.000 φράγκα (11.250.000 δολάρια) συν την ακύρωση χρέους 18 εκατομμυρίων φράγκων για ένα συνολικό ποσό 15 εκατομμυρίων δολαρίων για την περιοχή της Λουιζιάνας.

Η περιοχή της Λουιζιάνας περιελάμβανε μέρη από 15 σημερινές πολιτείες των Η.Π.Α και δύο καναδέζικες επαρχίες. Συγκεκριμένα περιελάμβανε τις σημερινές πολιτείες Αρκάνσας, Μισούρι, Αϊόβα, Οκλαχόμα, τμήματα της Μινεσότα δυτικά του ποταμού Μισισιπή, τα περισσότερα κομμάτια της Βόρειας Ντακότας και της Νότιας Ντακότας το βορειοανατολικό Νέο Μεξικό, το βόρειο Τέξας, τμήμα της Μοντάνας, το Κολοράντο και το Ουαϊόμινγκ ανατολικά του ηπειρωτικού διαχωρισμού, τη Λουιζιάνα δυτικά του ποταμού Μισισιπή συμπεριλαμβανομένης της Νέας Ορλεάνης καθώς και κομμάτια περιοχών που αργότερα θα γινόταν οι επαρχίες της Αλμπέρτας και του Σασκάτσουαν.

Η Γαλλία διοικούσε αυτή την περιοχή από το 1699 μέχρι το 1762, τη χρονιά που έδωσε την περιοχή στη σύμμαχο της την Ισπανία με τη συνθήκη του Φονταινεμπλώ. Υπό τη διοίκηση του Ναπολέοντα Α΄ Βοναπάρτη η Γαλλία επανακατέλαβε την περιοχή το 1800 με την ελπίδα δημιουργίας μίας αυτοκρατορίας στη Βόρεια Αμερική. Η επανάσταση των σκλάβων στην Αϊτή και ο επικείμενος πόλεμος στη Βρετανία οδήγησαν τη Γαλλία στην εγκατάλειψη αυτών των σχεδίων και στην πώληση ολόκληρης της περιοχής στις Ηνωμένες Πολιτείες οι οποίες αρχικά επιθυμούσαν μόνο κατοχή της Νέας Ορλεάνης.

Η αγορά της Λουιζιάνας συνέβη κατά την προεδρία του Τόμας Τζέφερσον, υπήρχε πάντως την εποχή εκείνη γενική διαφωνία με την πράξη καθώς ορισμένοι την έκριναν ως αντισυνταγματική.

Κατηγορία:Ιστορία των Ηνωμένων Πολιτειών
Κατηγορία:Λουιζιάνα
Αλέξανδρος Καλούδης

Ο ** Αλέξανδρος Καλούδης ή Καλλούδης ** (Κρήτη ή Αθήνα, 1853 &ndash; Αθήνα , 1923) ήταν Έλληνας ζωγράφος. 

## Βιογραφία
Γεννήθηκε το 1853 στην Κρήτη ή στην Αθήνα και σπούδασε ζωγραφική στο Παρίσι (1875-1885) όπου υπήρξε μαθητής στο ατελιέ του Αλεξάντρ Καμπανέλ. Κατά την πολυετή παραμονή του στη γαλλική πρωτεύουσα πήρε ενεργό μέρος στα καλλιτεχνικά δρώμενα παρουσιάζοντας επί σειρά ετών δημιουργίες του στο Σαλόνι της Εταιρείας Ζώντων Καλλιτεχνών, της οποίας ήταν μέλος. Το 1881 συμμετείχε στην ίδρυση του Συλλόγου των Ωραίων Τεχνών μαζί με άλλους καλλιτέχνες όπως ο Πολυχρόνης Λεμπέσης, ο Γεώργιος Βρούτος, ο Λάζαρος Φυτάλης κ.ά. Το 1885 παρουσίασε έργα του στην πρώτη έκθεση του φιλολογικού συλλόγου Παρνασσός και τον επόμενο χρόνο επέστρεψε οριστικά στην Ελλάδα όπου διορίστηκε άμισθος καθηγητής στο Σχολείο των Τεχνών. Τα επόμενα χρόνια συμμετείχε σε διάφορες εκθέσεις όπως των Ολυμπίων (1888), στην έκθεση της Εταιρείας των Φιλοτέχνων (1899), στην έκθεση της Καλλιτεχνικής Ενώσεως (1900) αλλά και στην μπιενάλε της Αλεξάνδρειας το 1903. Μαθητής του υπήρξε ο Σπύρος Βασιλείου. Απεβίωσε το 1923 στην Αθήνα.

## Τεχνοτροπία
Ο Καλλούδης απέκτησε κατά τη διάρκεια της μαθητείας του κοντά στον Αλεξάντρ Καμπανέλ την αίσθηση του συνόλου και την τάση για λιτές και προσεγμένες συνθέσεις. Ειδικεύτηκε στην απόδοση της νεκρής φύσης δίνοντας έμφαση στη χρωματική ποιότητα και στην υφή των πραγμάτων ενώ καταπιάστηκε και με την προσωπογραφία, παραμένοντας πιστός  στον ακαδημαϊκό ρεαλισμό.

## Γκαλερί

KALOUDIS2.jpg|Προσωπογραφία του Τιμολέοντα Φιλήμωνα.
KALOUDIS1.jpg|Προσωπογραφία του Ανάργυρου Πετράκη.
KALOUDIS3.jpg|Ρόδια.
KALOUDIS4.jpg|Νεκρή φύση με σύκα.


## Αναφορές


Κατηγορία:Έλληνες ζωγράφοι του 19ου αιώνα
Κατηγορία:Έλληνες ζωγράφοι του 20ού αιώνα
Δημήτρης Πίττας

Ο **Δημήτρης Πίττας** (γεν. Αθήνα, στις 8 Απριλίου του 1958, ύψος 1,80 μ.) είναι παλαίμαχος Έλληνας διεθνής ποδοσφαιριστής που αγωνιζόταν στη θέση του επιθετικού μέσου, με πολυετή καριέρα στα Εθνικά Πρωταθλήματα. Είναι παντρεμένος με τη Τζατζανη Ελένη από το 1993 με την οποία έχουν αποκτήσει μια κόρη την Άρτεμις.

Ξεκίνησε την αγωνιστική του σταδιοδρομία από την ερασιτεχνική ομάδα του Γ.Σ. Πατησίων το 1974, σε ηλικία 15,5 ετών. Αναδείχθηκε πρωταθλητής Αθηνών και παράλληλα κλήθηκε και αγωνίσθηκε στην Εθνική Ομάδα των Νέων, αλλά και στην Εθνική Ομάδα Ερασιτεχνών παικτών. Το 1976 συμμετείχε στα Τελικά του Βελγίου και με τις δυο αυτές Ομάδες. Το καλοκαίρι του 1978 μεταγράφηκε στην Κόρινθο, όπου έμεινε τρεις χρονιές, κατακτώντας τίτλο πρωταθλητή Β΄Εθνικής και ανέβηκε στην Α΄Εθνική το 1979, όπου και έπαιξε το 1979-80 και το 1980-81. Από το 1981-82 αγωνιζόταν στον Εθνικό και κλήθηκε στην Εθνική Ομάδα των Ανδρών. Παράλληλα, είχε καταταγεί στην Ελληνική Αστυνομία (τότε χωροφυλακή) και αγωνιζόταν στην Εθνική Ομάδα των Ενόπλων Δυνάμεων, επί 15 έτη, ως αρχηγός. Το 1985 μεταπήδησε στον ΠΑΟΚ, ενώ είχε προτάσεις και από ΟΣΦΠ, Λόκερεν Βελγίου. Από το 1986 και για τα επόμενα τρία χρόνια ήταν ποδοσφαιριστής στην ΑΕΚ με την οποία πήρε το πρωτάθλημα του 1989, ενώ στη συνέχεια ήταν στην ΕΑΡ (Β΄Εθνικής), όπου ολοκλήρωσε την καριέρα του το 1992.

Συνολικά, έλαβε μέρος σε **256** επίσημους αγώνες πρωταθλήματος της μεγάλης κατηγορίας, σημειώνοντας **47** τέρματα. Αναλυτικά, με Κόρινθο είχε 66 συμμετοχές και 18 γκολ, με Εθνικό 120 συμμετοχές και 24 γκολ, με ΠΑΟΚ 27 συμμετοχές και 1 γκολ και με ΑΕΚ 43 συμμετοχές και 4 γκολ.

Διακρινόταν για την πολύ καλή τεχνική του κατάρτιση και το ευθύβολο και ισχυρό του σουτ, ιδιαίτερα σε εκτελέσεις φάουλ.

## Πηγές
* Γεώργιος Παγιωτέλης, "Το Έπος της Α΄Εθνικής", ένθετο περιοδικού "ΟΙ ΠΑΓΚΟΣΜΙΟΙ", τεύχη ετών 1994-98, έκδοση Κλεομένης Γεωργαλάς Ε.Π.Ε.
* "40 χρονια ποδόσφαιρο και ΠΡΟ-ΠΟ", έκδοση εφημερίδας "ΠΡΟΠΟΡΑΜΑ" (2000)
* Διεθνής ποδοσφαιρική ιστοσελίδα
* Ανδρέας Μπόμης, "Αλμανάκ ποδοσφαίρου", έκδοση περιοδικού "Εικόνες" (1991)

Κατηγορία:Έλληνες ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Ποδοσφαιριστές ΠΑΟΚ
Κατηγορία:Ποδοσφαιριστές Εθνικού Πειραιώς
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Έλληνες χωροφύλακες
Φραγκίσκος Βιετά

Ο **Φραγκίσκος Βιέτα** (, *Φρανσουά Βιέτ,* , 1540 - 23 Φεβρουαρίου 1603) ήταν Γάλλος μαθηματικός. Αν και οι κύριες σπουδές του ήταν νομικές, αναδείχθηκε στα μαθηματικά και ιδιαίτερα στην άλγεβρα. 

## Κρυπτογραφία
Το πρώτο του κατόρθωμα ήταν η αποκρυπτογράφηση του ισπανικού κώδικα αλληλογραφίας, που ήταν βασισμένος σε ένα περίπλοκο σύστημα αριθμών και γραμμάτων. Με την πράξη του αυτή βοήθησε σημαντικά τη Γαλλία και τον Ερρίκο Δ΄ στον πόλεμο με την Ισπανία. Συνέγραψε την «Εισαγωγή στην αναλυτική τέχνη» που αποτελεί ένα από τα πρώτα άρτια μνημεία του αλγεβρικού λογισμού. 

## Αλγεβρικός συμβολισμός
thumb|Μέθοδος υπολογισμού του π από τον Φραγκίσκο Βιετά.|αριστερά
Ο Βιετά υπήρξε ο πρώτος μαθηματικός που χρησιμοποίησε σε ευρεία κλίμακα τα γράμματα για να εκφράσει αριθμητικές ποσότητες. Το 1593 κατάφερε να εκφράσει τον αριθμό π με τη βοήθεια ενός απειρογινόμενου και τον υπολόγισε με ακρίβεια εννέα δεκαδικών ψηφίων, βελτιώνοντας έτσι το σχετικό αποτέλεσμα του Αρχιμήδη. Συμπερασματικά ο Βιετά υπήρξε ο πρώτος που υποκατέστησε στις μαθηματικές του αποδείξεις τις γεωμετρικές κατασκευές με αλγεβρικές διαδικασίες. Ακόμα, γνωστοί έχουν μείνει οι «τύποι του Βιετά», που δίνουν απλές σχέσεις μεταξύ των ριζών ενός πολυωνύμου και των συντελεστών του.

Ο Φραγκίσκος Βιέτα συνεισέφερε σημαντικά στον αλγεβρικό συμβολισμό όταν χρησιμοποίησε για πρώτη φορά φωνήεντα για να παριστάνει τις άγνωστες μεταβλητές και σύμφωνα για τις γνωστές. Επίσης ο Βιέτα χρησιμοποιούσε τα ίδια γράμματα για ύψωση σε δύναμη: Α, Α quadratum, A cubum ανοίγοντας τον δρόμο για την επικράτηση των x, x2, x3.

## Πηγές


Κατηγορία:Γάλλοι μαθηματικοί
Κατηγορία:Κρυπτογράφοι
Κατηγορία:Μαθηματικοί του 16ου αιώνα
Κατηγορία:Μαθηματικοί του 17ου αιώνα
Πουέντ

250px|thumb|right|Μοντέρνες πουέντ, στις οποίες διακρίνεται το σκληρό μέρος στη μύτη του παπουτσιού.
Οι **πουέντ** είναι παπούτσια που φοριούνται από τις μπαλαρίνες, αφού φορέσουν τα απλά παπούτσια του μπαλέτο, γνωστά ως τα σοφτ.

Συνήθως φοριούνται από μια μπαλαρίνα για πρώτη φορά, αφού κρίνει ο/η δάσκαλος/α ότι είναι αρκετά σκληραγωγημένη και δυνατή για να σταθεί στις πουέντ (on pointe). Η κατάλληλη ηλικία αρχής είναι περίπου 11-12 ετών.

Οι μπαλαρίνες όταν παίρνουν τις πουέντ πρέπει να τις προσθέσουν λάστιχο και κορδέλες. Οι προχωρημένες μπαλαρίνες τις σπάνε επίσης ώστε να είναι πιο άνετες.   

Το μπροστινό μέρος, είναι σκληρό για να μπορεί η μπαλαρίνα να σηκώνεται στις μύτες των ποδιών της χωρίς να στραμπουλήσει ή να σπάσει τα δάχτυλά της. Επίσης, για να ανέβει κανείς πάνω στις πουέντ (pointe shoes) χρειάζεται υπόδειξη δασκάλου και πολύ εξάσκηση. Πρακτικώς, για να ανέβουν οι μπαλαρίνες στις πουέντ χρειάζεται να κάνουν εξάσκηση 5- 7 χρόνια.

Στο μπροστινό μέρος της πουέντ τοποθετείται ύφασμα και κάποιο είδος γύψου , έτσι ώστε να είναι πολύ ευκολότερο να χορέψει κάποια πάνω σε αυτές. Οι πουέντ είναι ντυμένες με σατέν ύφασμα και περιλαμβάνουν  μια στρώση με διατυπωμένο νούμερο. Για ελεύθερο χορό, οι μπαλαρίνες δένουν τις πουέντ με το πόδι με κορδέλες.

Οι πουέντ κυκλοφορούν σε μεγάλη ποικιλία χρωμάτων, αν και το δημοφιλέστερο χρώμα τους είναι το ανοιχτό ροζ, όπως σε αυτές της διπλανής φωτογραφίας, ενώ δεύτερο σε απήχηση είναι το λευκό. Υπάρχουνε επίσης πουέντ στις οποίες το χρώμα τους απευθύνεται σε σκουρόχρωμες μπαλαρίνες. 

Σημαντικό επίσης είναι να δένονται οι πουεντ σωστα στο πόδι , έτσι ώστε να αποφευχθει  κάποιος τραυματισμός. Για τον λόγο αυτο υπάρχει ένα λάστιχο που συγκρατεί το πόδι καθώς επίσης και δύο κορδέλες που δένονται σταυρωτά πάνω στο πόδι του χορευτή.

Επιπλέον στο μπροστινό μέρος, μύτη του ποδιού, είναι απαραίτητο να εφαρμόζεται σωστά ένα μαξιλαράκι, που προστατεύει τα δάχτυλα του χορευτή. Τα μαξιλαράκια αυτά ποικίλουν σε χρώματα, καθώς επίσης και σε υλικά από τα οποία είναι φτιαγμένα.

Τέλος, η επιλογή μάρκας της πουέντ εξαρτάται από τη δύναμη και το κουντεπιέ που έχει κάθε πόδι και το τι βολεύει τον κάθε χορευτή.

Κατηγορία:Υποδήματα
Κατηγορία:Κλασικός χορός
Βασίλης Αλεξίου

Ο **Βασίλης Αλεξίου** (γεν. 1957, Πηγή Τρικάλων, ύψος 1,85 μ.) είναι παλαίμαχος ποδοσφαιριστής που αγωνιζόταν στη θέση του γκολκίπερ, με πολυετή καριέρα στα Εθνικά μας Πρωταθλήματα.

Ξεκίνησε την αγωνιστική του σταδιοδρομία από την Δήμητρα Τρικάλων στις αρχές της δεκαετίας του 1970, ομάδα τότε Β΄Εθνικής κατηγορίας.

Το 1976 μεταγράφηκε ως ερασιτέχνης στον ΠΑΟ και αγωνίσθηκε στην πρώτη του ομάδα έως το 1982

Το καλοκαίρι του 1982 μεταγράφηκε στον ΠΑΣ Γιάννινα, συμπληρώνοντας έως το 1984 40 ακόμη επίσημες συμμετοχές στην Α΄Εθνική.

Ακολούθως, αγωνίσθηκε και με τον Πιερικό στην Α΄ (1984-85) και μετά ακόμη δυο χρονιές στη Β΄Εθνική, με τα χρώματα του Ατρομήτου Περιστερίου (1985-86 και 1986-87), οπότε ολοκλήρωσε την επαγγελματική του πορεία.
 
## Πηγές
* "40 ΧΡΟΝΙΑ ποδόσφαιρο & ΠΡΟ-ΠΟ", έκδοση εφημερίδας "ΠΡΟΠΟΡΑΜΑ" (2000)
* Ανδρέας Μπόμης, "Αλμανάκ Ποδοσφαίρου", έκδοση περιοδικού "Εικόνες" (1991)
* Γεώργιος Παγιωτέλης, "Το Έπος της Α΄Εθνικής", ένθετο περιοδικού "Οι Παγκόσμιοι", τεύχη ετών 1994-1998, έκδοση Κλεομένης Γεωργαλάς Ε.Π.Ε.
* Διεθνής ποδοσφαιρική ιστοσελίδα

## Παραπομπή


Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές Παναθηναϊκού
Κατηγορία:Ποδοσφαιριστές Π.Α.Σ. Γιάννινα
Κατηγορία:Ποδοσφαιριστές Πιερικού
Κατηγορία:Ποδοσφαιριστές Ατρόμητου Αθηνών
Κατηγορία:Έλληνες ποδοσφαιριστές
Νέρα ποταμός

μικρογραφία|Ο Νέρα
Ο **Νέρα** (, ) είναι ποταμός της Σερβίας και της Ρουμανίας στην περιοχή του Βανάτου. Έχει μήκος 124 χιλιόμετρα, η περιοχή της λεκάνης απορροής του καταλαμβάνει έκταση 1.240 τετραγωνικά χλμ. και ανήκει στη λεκάνη της Μαύρης Θάλασσας.

Πηγάζει από τα βουνό Σεμενίκ στα ανατολικά, στο ρουμανικό Βανάτο, κοντά στην πόλη Ρεσίτα. Αρχικά ρέει νότια αλλά στη συνέχεια στρέφεται προς τα νοτιοδυτικά όπου δημιουργεί μια κοιλάδα. Εδώ ο Νέρα λαμβάνει τα νερά σημαντικών παραποτάμων και στη συνέχεια αλλάζει κατεύθυνση προς τα βορειοδυτικά. Έπειτα ρέει στα σύνορα μεταξύ της Σερβίας και της Ρουμανίας. Έτσι τρέχει τα επόμενα 27 χιλιόμετρα έως τις εκβολές του στον Δούναβη στην Παλάνκα. 

## Παραπομπές


## Αναφορές
* «Мала енциклопедија Просвета», Треће издање (1985); Београд: „Просвета“; ISBN 86-07-00001-2, στα σερβικά
* Јован Ђ. Марковић (1990): «Енциклопедијски географски лексикон Југославије» Сарајево: „Свјетлост“; ISBN 86-01-02651-6, στα σερβικά

## Εξωτερικοί σύνδεσμοι
* 

Κατηγορία:Ποταμοί της Σερβίας
Κατηγορία:Ποταμοί της Ρουμανίας
Κατηγορία:Παραπόταμοι του Δούναβη
Μάχη των Φαρσάλων (αποσαφήνιση)

Η **Μάχη των Φαρσάλων** μπορεί να αναφέρεται στις εξής μάχες:

* Μάχη των Φαρσάλων του 48 π.Χ., μία από τις μάχες των ρωμαϊκών εμφυλίων πολέμων, που έγινε μεταξύ των δυνάμεων του Ιούλιου Καίσαρα και του Πομπήιου.
* Μάχη των Φαρσάλων (1277), που έγινε ανάμεσα στον Βυζαντινό στρατό και τις δυνάμεις του ηγεμόνα της Θεσσαλίας, Ιωάννη Α΄ Δούκα.
* Μάχη των Φαρσάλων (1897), που έγινε μεταξύ των Ελλήνων και των Τούρκων κατά τον Ελληνοτουρκικό Πόλεμο του 1897.
Hard Lovin' Man

Το **Hard Lovin' Man** είναι τραγούδι του βρετανικού χαρντ ροκ συγκροτήματος Deep Purple, το οποίο συμπεριλήφθηκε στο τέταρτο στούντιο άλμπουμ τους με τίτλο "*[[Deep Purple in Rock]]*" και αποτέλεσε το έβδομο και τελευταίο κομμάτι του δίσκου.

## Σύνθεση και ηχογράφηση
Η ηχογράφηση του τραγουδιού έγινε στα "De Lane Lea Studios" την πρωτοχρονιά του 1970. Κατά την διάρκεια της ηχογράφησης, ο μηχανικός ήχου έδειχνε απέχθεια προς τον δυνατό ήχο της μουσικής των Deep Purple, κάτι που εκνεύρισε τον κιθαρίστα Ρίτσι Μπλάκμορ ο οποίος αντέδρασε γυρνώντας την κιθάρα του ανάποδα και χτυπώντας τις χορδές επάνω στα μηχανήματα του στούντιο. Το αποτέλεσμα αυτού ακούγεται στο τέλος του "*Hard Lovin' Man*".

Αυτή ήταν η πρώτη φορά κατά την οποία το συγκρότημα συνεργάστηκε με τον παραγωγό Μάρτιν Μπερτς και του αφιέρωσαν το συγκεκριμένο κομμάτι.

## Ζωντανές εκτελέσεις
Οι Deep Purple δεν συμπεριέλαβαν το τραγούδι στις ζωντανές τους εμφανίσεις μέχρι την περιοδεία για την προώθηση του άλμπουμ "*[[Rapture of the Deep]]*" που κυκλοφόρησε το 2005. Από εκεί και έπειτα, αποτελεί μέρος του set-list του συγκροτήματος.

Ζωντανές εκτελέσεις του "*Hard Lovin' Man*" έχουν συμπεριληφθεί στα εξής άλμπουμ:
* *[[Live at Montreux 2011]]* (2011)
* *[[BBC Sessions 1968–1970]]* (2011)
* *[[Live In Verona]]* (2014)
* *[[From The Setting Sun… (In Wacken)]]* (2015)
* *[[…To The Rising Sun (In Tokyo)]]* (2015)
* *[[Live in Rome 2013]]* (2019)

## Τα μέλη του συγκροτήματος
Το "*Hard Lovin' Man*" ηχογραφήθηκε από τους εξής μουσικούς:

* **[[Ίαν Γκίλαν]]** - *[[Φωνητική|φωνητικά]]*
* **[[Ρίτσι Μπλάκμορ]]** - *[[κιθάρα]]*
* **[[Ρότζερ Γκλόβερ]]** - *[[μπάσο]]*
* **[[Ίαν Πέις]]** - *[[τύμπανα]]*
* **[[Τζον Λορντ]]** - *[[πλήκτρα]]*

## Παραπομπές

## Πηγές
* Deep Purple 25th Anniversary CD Booklet *1995 EMI Records*
* The Complete Deep Purple, Michael Heatley, *Reynolds & Hearn*, 2005
* Ian Gillan: The Autobiography of "Deep Purple's" Lead Singer, *Blake Publishing*, 1998

## Εξωτερικοί σύνδεσμοι
* Στίχοι του Living Wreck
* Guitar Tabs 1
* Guitar Tabs 2
* Bass Tabs

Κατηγορία:Τραγούδια των Deep Purple
Κατηγορία:Τραγούδια του 1970
Πεκ ποταμός

Ο **Πεκ** () είναι ποταμός στη νοτιοανατολική Σερβία, ένας από τους παραποτάμους του Δούναβη. Έχει συνολικό μήκος 129 χλμ.

Ο ποταμός ανήκει στη λεκάνη απορροής της Μαύρης Θάλασσας. Σχηματίζεται από τη συμβολή των δύο ποταμών τον "Μεγάλο Πεκ" και τον "Μικρό Πεκ". Η λεκάνη απορροής του έχει έκταση 1.230 τετραγωνικά χλμ. Η μέση ταχύτητα ροής του είναι 8,5 m³ / το δευτερόλεπτο. Ο Πεκ εκβάλλει στον Δούναβη κοντά στο Βελίκο Γκραντίστε. 

## Αναφορές
* *Мала енциклопедија Просвета*, Треће издање (1985); Београд: „Просвета“; ISBN 86-07-00001-2, στα σερβικά
* Јован Ђ. Марковић (1990): *Енциклопедијски географски лексикон Југославије* Сарајево: „Свјетлост“; ISBN 86-01-02651-6, στα σερβικά

Κατηγορία:Ποταμοί της Σερβίας
Κατηγορία:Παραπόταμοι του Δούναβη
Μλάβα

μικρογραφία|Ο Μλάβα
Ο **Μλάβα** () είναι ποταμός της Σερβίας με μήκος 158 χιλιόμετρα και παραπόταμος του Δούναβη. Πηγάζει στην ανατολική Σερβία στα όρη Κουτσάισκε. Η λεκάνη απορροής του καλύπτει μια έκταση από 1.830 τετραγωνικά χλμ. και ανήκει στη λεκάνη της Μαύρης Θάλασσας. Η μέση ροή του στις εκβολές του είναι 14 m³ / s.. 

Ο Μλάβα στην αρχή ρέει προς τα βορειοανατολικά, αλλά γρήγορα γυρίζει προς τα βόρεια όπου δημιουργεί και φαράγγι. Στην πορεία του δέχεται πολλούς παραποτάμους και στο κάτω μέρος του δημιουργεί πολλές πλημμύρες. Εκβάλει στον Δούναβη στο σημείο που βρίσκεται το νησί Άντα.

## Αναφορές
* *Мала енциклопедија Просвета*, Треће издање (1985); Београд: „Просвета“; ISBN 86-07-00001-2, στα σερβικά
* Јован Ђ. Марковић (1990): *Енциклопедијски географски лексикон Југославије* Сарајево: „Свјетлост“; ISBN 86-01-02651-6, στα σερβικά

Κατηγορία:Ποταμοί της Σερβίας
Κατηγορία:Παραπόταμοι του Δούναβη
Gloryhammer

Οι **Gloryhammer** είναι βρετανικό συγκρότημα επικού πάουερ μέταλ. Ίδρυτής είναι ο Κρίστοφερ Μπόους, γνωστός και για την δουλειά του με την σκωτσέζικη μέταλ μπάντα Alestorm. Κυκλοφόρησαν τον πρώτο τους δίσκο *[[Tales from the Kingdom of Fife]]*  μέσω της δισκογραφικής εταιρίας Napalm Records τον Μάρτιο του 2013. Κάθε μέλος του συγκροτήματος αντιπροσωπεύει και έναν χαρακτήρα στην υπόθεση της ιστορίας.

## Ιστορία
Οι Gloryhammer κυκλοφόρησαν το πρώτο τους άλμπουμ με τίτλο Tales from the Kingdom of Fife μέσω της Napalm Records στις 29 Μαρτίου 2013. Πριν από την κυκλοφορία του άλμπουμ, κυκλοφόρησε το σινγκλ "Angus McFife" στις 7 Μαρτίου 2013 μέσω του καναλιού της Napalm στο Youtube.

Το συγκρότημα μεταφόρτωσε στο κανάλι της δισκογραφικής του εταιρείας τα τραγούδια "Universe on Fire" στις 8 Αυγούστου 2015 και "Rise of The Chaos Wizards" στις 11 Σεπτεμβρίου 2015. Στις 25 Σεπτεμβρίου 2015, οι Gloryhammer κυκλοφόρησαν το δεύτερο στούντιο άλμπουμ τους με τίτλο Space 1992: Rise of the Chaos Wizards, με το οποίο το συγκρότημα μπήκε στα επίσημα τσαρτ πολλών χωρών. Έπειτα έκανε περιοδείες με συγκροτήματα όπως τα Stratovarius, Blind Guardian και HammerFall.

Στις 16 Μαΐου 2017, οι Gloryhammer προτάθηκαν ως το καλύτερο συγκρότημα στην κατηγορία "Up & Coming", στα ομώνυμα βραβεία της γερμανική έκδοση του διεθνούς μουσικού περιοδικού Metal Hammer. Το 2018, το συγκρότημα προτάθηκε πάλι στην ίδια κατηγορία.

Τον Ιανουάριο του 2018, το συγκρότημα έκανε πανευρωπαϊκή περιοδεία με 24 συναυλίες.

Τον Σεπτέμβριο του 2018, διεξήγαγαν περιοδεία στη Βόρεια Αμερική για πρώτη φορά, με 19 συναυλίες σε ΗΠΑ και Καναδά.

Στις 30 Ιανουαρίου 2019, το συγκρότημα ανακοίνωσε την κυκλοφορία του άλμπουμ *[[Legends from Beyond the Galactic Terrorvortex]]*, το οποίο κυκλοφόρησε στις 31 Μαΐου 2019. Το συγκρότημα κυκλοφόρησε δύο σινγκλ, τα "Gloryhammer" στις 12 Απριλίου 2019 και το "The Siege of Dunkeld (In Hoots We Trust)" στις 10 Μαΐου 2019, μέσω του καναλιού της Napalm στο YouTube.

Μετά την κυκλοφορία του άλμπουμ έκαναν μια περιοδεία στη Βόρεια Αμερική τον Ιούνιο με υποστήριξη από τους Æther Realm.

Στις 22 Αυγούστου 2021, οι Gloryhammer ανακοίνωσαν ότι ο Τόμας Βίνκλερ είχε αποχωρήσει από το συγκρότημα. Ο Βίνκλερ αναφέρθηκε στην κατάσταση, δηλώνοντας ότι απολύθηκε μέσω μηνύματος ηλεκτρονικού ταχυδρομείου το οποίο ανέφερε τους λόγους της μπάντας για την αποχώρησή του ως διαφωνίες σε επιχειρηματικά και οργανωτικά ζητήματα.

## Μέλη
* Κρίστοφερ Μπόουες – πλήκτρα
* Πωλ Τέμπλινγκ – κιθάρα
* Μπεν Τερκ - τύμπανα
* Τζέιμς Κάρτραϊτ - μπάσο
* Μίκαελ Μπάρμπερ - πλήκτρα

## Δισκογραφία
* Tales from the Kingdom of Fife (2013)
**[[Space 1992: Rise of the Chaos Wizards]]* (2015)
**[[Legends from Beyond the Galactic Terrorvortex]]* (2019)

## Παραπομπές


Κατηγορία:Power metal συγκροτήματα
Κατηγορία:Βρετανικά heavy metal συγκροτήματα
Ούγκο Καβαλλέρο

Ο **Ούγκο Καβαλλέρο** ήταν Ιταλός στρατιωτικός και πολιτικός που γεννήθηκε στο Πεδεμόντιο, το 1880. Η στρατιωτική του δράση ξεκινά πριν από τον Β' Παγκόσμιο Πόλεμο και εκτείνεται και κατά τη διάρκειά του, ενώ του απονεμήθηκε ο Σταυρός των Ιπποτών.

## Βιογραφία
Ο Καβαλλέρο αποφοίτησε από τη Στρατιωτική Σχολή με το βαθμό του ανθυπολοχαγού το 1900. Συγχρόνως, σπούδαζε στο πανεπιστήμιο, απ' όπου έλαβε πτυχίο στον τομέα των μαθηματικών.

Ο Καβαλλέρο πήρε μέρος στον Ιταλοτουρκικό πόλεμο και διακρίθηκε. Οι επιτελικές του ικανότητες στον τακτικό και στον οργανωτικό τομέα, αναγνωρίστηκαν ταχέως. Κατόπιν, το 1918, ανέλαβε την αρχηγεία του Γραφείου Επιχειρήσεων της Ανώτατης Διοίκησης του Ιταλικού Στρατού.

### Α' Παγκόσμιος Πόλεμος και Μεσοπόλεμος
Έπαιξε σημαντικό ρόλο στις νίκες της Ιταλίας στο Πιάβε και στο Βιττόριο Βένετο, κατά τη διάρκεια του Α΄ Παγκοσμίου Πολέμου. Μετά τη λήξη του πολέμου παραιτήθηκε από τον στρατό. Το 1925, όμως, διορίστηκε ως υφυπουργός Πολέμου στην κυβέρνηση του Μπενίτο Μουσολίνι.  Εντούτοις, το 1928 παραιτήθηκε ξανά, για να επανέλθει το 1937, ενώ στο διάστημα του μεσοπολέμου ασχολήθηκε με διάφορες επιχειρήσεις.

### Β΄ Παγκόσμιος Πόλεμος
Το 1940 διαδέχτηκε τον Ουμπάλντο Σοντού στη διοίκηση του ιταλικού στρατού στην Αλβανία. Μάλιστα, ήταν ο αρχηγός των ιταλικών στρατευμάτων τον Δεκέμβριο του 1940, στην εισβολή των Ιταλών στην Ελλάδα. Η επιχείρηση αυτή απέτυχε.  Στη συνέχεια, ως αρχηγός της Ανώτατης Διοίκησης, εναντιώθηκε στον Έρβιν Ρόμελ και τη δράση του στην Αφρική. Το 1942, αν και δε σημείωσε επιτυχημένες αποστολές, πήρε τον τίτλο του στρατάρχη.  Μετά από συνεχείς ήττες, το 1943, η διοίκηση του ιταλικού στρατού του αφαίρεσε τον τίτλο.

Ύστερα από την ανατροπή του Μουσολίνι, ο νέος ηγέτης της Ιταλίας, Πιέτρο Μπαντόλιο, διέταξε τη σύλληψή του, επειδή θεωρούνταν φιλογερμανός, παρόλο που το αρνήθηκε αυτό, στέλνοντας επιστολή. Τελικά, δεν έγινε πιστευτός. Μετά κι από αυτό το αδιέξοδο, οδηγήθηκε στην αυτοκτονία το 1943.

## Διακρίσεις
Στις 14 Φεβρουαρίου 1942, του απονεμήθηκε ο Σταυρός των Ιπποτών του Σιδηρού Σταυρού, λόγω της γενναιότητας του στη μάχη, αλλά και των στρατιωτικών ικανοτήτων του, από το Τρίτο Ράιχ.

### Παράσημα

## Παραπομπές


## Πηγές
*National Geographic 1940-41, Ελλάδα: Η πρώτη νίκη (σελ. 121 - 122) ISBN 978-960-469-243-9
*Ministero della Difesa (ιταλικά)

Κατηγορία:Αυτόχειρες
Κατηγορία:Ιταλοί στρατιωτικοί
Κατηγορία:Ιταλοί πολιτικοί
Ουμπάλντο Σοντού

Ο **Ουμπάλντο Σοντού** ήταν Ιταλός στρατιωτικός που γεννήθηκε το 1883, στο Σαλέρνο.
## Βιογραφία
Το 1904 ολοκλήρωσε τη φοίτησή του στην Ακαδημία του Πυροβολικού.

Συμμετείχε στον Ιταλοτουρκικό πόλεμο και στον Α΄ Παγκόσμιο Πόλεμο, όπου και παρασημοφορήθηκε.

Από το 1936 έως το 1940 υπηρέτησε σε υψηλές θέσεις του Υπουργείου Πολέμου. Τον Νοεμβριο του 1940 αντικατέστησε  στη διοίκηση των ιταλικών δυνάμεων στην Αλβανία τον Βισκόντι Πράσκα. Λίγο αργότερα, όμως, παραιτήθηκε.

Απεβίωσε το 1949 στη Ρώμη.

## Παράσημα

Valor_militare_silver_medal_BAR.svg| Ασημένιο Μετάλλιο Στρατιωτικής Ανδρείας
Italian expedition to Albania BAR.svg| Μετάλλιο αναμνηστικό για την εκστρατεία στην Αλβανία
MeritoMilitare.png|Σταυρός του Πολέμου
1GMx4.png|Μετάλλιο αναμνηστικό για την περίοδο 1915-1918
Medaglia a ricordo dell'Unità d'Italia BAR.svg|Αναμνηστικό μετάλλιο της Ιταλικής ενοποίησης 
Allied Victory Medal BAR.svg|Αναμνηστικό Μετάλλιο της Ιταλικής νίκης


## Παραπομπές


## Πηγές
#National Geographic 1940-41,  Ελλάδα, η πρώτη νίκη (σελ, 125)  ISBN 978-960-469-243-9
#Digilander.it UBALDO SODDU (ιταλικά)

## Εξωτερικοί σύνδεσμοι
*Generals.dk Soddu, Ubaldo

Κατηγορία:Ιταλοί στρατιωτικοί
Αβραάμ Γεοσούα

Ο **Αβραάμ Γεοσούα** (, Ιερουσαλήμ, 9 Δεκεμβρίου 1936 - Τελ Αβίβ, 14 Ιουνίου 2022) ήταν ένας από τους πιο γνωστούς σύγχρονους Ισραηλινούς συγγραφείς. Είχε γράψει μυθιστορήματα, διηγήματα, θεατρικά έργα και πολλά άρθρα και δοκίμια. Έργα του μεταφράστηκαν σε πολλές γλώσσες και μεταφέρθηκαν στην τηλεόραση, τον κινηματογράφο και το θέατρο.

Είχε τιμηθεί με διάφορα βραβεία τόσο στο Ισραήλ όσο και σε άλλες χώρες: το 1989 μοιράστηκε με τον Avner Treinin το Βραβείο Μπίαλικ (Bialik Prize) για την λογοτεχνία, το 1995 του απονεμήθηκε το Βραβείο Ισραήλ (Israel Prize) για την λογοτεχνία και το 2012 κέρδισε το Prix Médicis étranger. Το 2005 ήταν υποψήφιος για το Διεθνές βραβείο Μπούκερ (Man Booker International Prize). 

Ο Γεοσούα ανακηρύχθηκε επίτιμος διδάκτορας στο Hebrew Union College το 1990, στο Πανεπιστήμιο του Τελ Αβίβ (Tel Aviv University) το 1998, στο Πανεπιστήμιο του Τορίνο (Torino University) το 1999, στο Bar-Ilan University το 2000, και στο Scuola Normale Superiore di Pisa το 2012.

## Βιογραφία
Ο Αβραάμ Γεούσα γεννήθηκε στις 19 Δεκεμβρίου του 1936 στην Ιερουσαλήμ. Ο πατέρας του ήταν σεφαραδίτης με  καταγωγή από τη Θεσσαλονίκη, η μητέρα του από το Μαρόκο. Το διάστημα 1954 -1957 υπηρέτησε ως αλεξιπτωτιστής στον ισραηλινό στρατό. Σπούδασε Λογοτεχνία και Φιλοσοφία στο Εβραϊκό Πανεπιστήμιο της Ιερουσαλήμ, από το 1963 έως το 1967 δίδαξε στο Παρίσι και από το 1972 διδάσκει Συγκριτική και Εβραϊκή Λογοτεχνία στο Πανεπιστήμιο της Χάιφα (University of Haifa) όπου είναι τακτικός καθηγητής. Ήταν επισκέπτης καθηγητής στο Χάρβαρντ (1977), στο Πανεπιστήμιο του Σικάγο (1988, 1997, 2000) και στο Πρίνστον (1992). 

Η πρώτη του συλλογή διηγημάτων με τίτλο "Mot Hazaken" (The Death of the Old Man) δημοσιεύτηκε το 1962. Το 1977 εκδόθηκε το πρώτο του μυθιστόρημα *Ο Εραστής*. Το γνωστότερο μυθιστόρημα του Αβραάμ Γεοσούα, που έχει μεταφραστεί και στα ελληνικά, *Ο κύριος Μάνι*, εκδόθηκε το 1989. Ο κύριος Μάνι αποτελεί ένα  χρονικό έξι γενεών της ίδιας οικογένειας, που ξεκινά από ένα κιμπούτς στο σύγχρονο Ισραήλ και καταλήγει στην Αθήνα του 1848. Άλλα μυθιστορήματά του, που επίσης μεταφράστηκαν και στα ελληνικά, είναι: *Επιστροφή από τις Ινδίες*, *Ταξίδι στο τέλος της χιλιετίας*, *Ο υπεύθυνος ανθρώπινου δυναμικού* και *Φιλικά πυρά*. 

## Παραπομπές


## Εξωτερικοί σύνδεσμοι
* 

Κατηγορία:Ισραηλινοί συγγραφείς
Χέντσουν

thumb|Πεζόδρομος της πόλης

Το **Χέντσουν** (δανικά: Hadsund) είναι πόλη της Δανίας με 5.003 κατοίκους (1 Ιανουαρίου 2018).

800px|μικρογραφία|καθόλου|Χέντσουν

## Παραπομπές


## Εξωτερικοί σύνδεσμοι
* 

Κατηγορία:Πόλεις της Δανίας
Gutter Ballet

Το **Gutter Ballet** είναι το πέμπτο άλμπουμ του αμερικάνικου heavy metal συγκροτήματος Savatage, το οποίο κυκλοφόρησε τον Δεκέμβριο του 1989 μέσω της δισκογραφικής εταιρείας "Atlantic Records". Επανεκδόθηκε το 1997 από την "Edel Music" με επιπλέον κομμάτι την πιάνο εκτέλεση του "*All That I Bleed*", στις 10 Ιουνίου 2002 από την "SPV/Steamhammer" με τις ζωντανές εκτελέσεις του "*Hounds*" και του "*When the Crowds Are Gone*" από το "*[[Ghost in the Ruins]]*" και το 2011 από την "Ear Music" με τις ακουστικές έκτελέσεις του "*Alone You Breathe*" και του "*Handful of Rain*".
Το συγκεκριμένο άλμπουμ αποτέλεσε αλλαγή στον ήχο του συγκροτήματος, στρεφόμενο προς το progressive metal σε σύγκριση με το ευθύ heavy/power metal που είχαν παρουσιάσει στις προηγούμενες κυκλοφορίες τους. Την έμπνευση αυτή είχε ο Τζον Όλιβα αφού παρακολούθησε το μιούζικαλ "*The Phantom of the Opera*" του Άντριου Λόυντ Γουέμπερ στο Τορόντο του Καναδά.
Αρχικοί τίτλοι του δίσκου ήταν "*Temptation Revelation*" και "*Hounds of Zaroff*", αλλά μετά την σύνθεση του τραγουδιού "*Gutter Ballet*", αποφάσισαν να αλλάξουν τον τίτλο δίνοντας την ονομασία αυτού του κομματιού. Το ομώνυμο κομμάτι και το "*When the Crowds Are Gone*" αποτέλεσαν τα δύο βίντεο κλιπ του δίσκου, λαμβάνοντας μεγάλο αριθμό μεταδόσεων από την εκπομπή "Headbangers Ball" του τηλεοπτικού δικτύου "MTV".
Ο δίσκος έφθασε στο # 124 των αμερικάνικων τσαρτ, ενώ μπήκε στο γερμανικό Top-50.

## Τραγούδια
1. **Of Rage and War** *(J.Oliva, C.Oliva, O'Neill)* - 4:47
2. **Gutter Ballet** *(J.Oliva, C.Oliva, O'Neill)* - 6:20
3. **Temptation Revelation** *(J.Oliva, C.Oliva, O'Neill)* - 2:56
4. **When the Crowds Are Gone** *(J.Oliva, C.Oliva, O'Neill)* - 5:45
5. **Silk and Steel** *(J.Oliva, C.Oliva, O'Neill)* - 2:56
6. **She's in Love** *(J.Oliva, C.Oliva, O'Neill)* - 3:51
7. **Hounds** *(J.Oliva, C.Oliva, O'Neill)* - 6:27
8. **The Unholy** *(J.Oliva, C.Oliva, O'Neill)* - 4:37
9. **Mentally Yours** *(J.Oliva, C.Oliva, O'Neill)* - 5:19
10. **Summer's Rain** *(J.Oliva, C.Oliva, O'Neill)* - 4:33
11. **Thorazine Shuffle** *(J.Oliva, C.Oliva, O'Neill)* - 4:43

## Θέσεις τσαρτ
***Gutter Ballet*** *(άλμπουμ)*

***Επίσημη κυκλοφορία: [[1 Δεκεμβρίου]] [[1989]]***

## Τα μέλη του συγκροτήματος
Το "*Gutter Ballet*" ηχογραφήθηκε από τους εξής μουσικούς:
* Τζον Όλιβα - φωνητικά
* Κρις Όλιβα - κιθάρα
* Κρις Κάφερι - κιθάρα, πλήκτρα
* Τζόνι Λι Μίντλτον - μπάσο
* Στιβ Γουόχολζ - τύμπανα

### Γκεστ συμμετοχές
* Ρόμπερτ Κίνκελ - πλήκτρα

## Παραπομπές


## Πηγές
* Review by Jim Gordon - The Official Savatage Homepage 
* Gutter Ballet - Savatage | Songs, Reviews, Credits, Awards | AllMusic
* Savatage - Gutter Ballet (album review ) | Sputnikmusic
* Savatage - Gutter Ballet - Encyclopaedia Metallum: The Metal Archives
* Savatage - Gutter Ballet - Metal Storm

Κατηγορία:Δισκογραφία των Savatage
Κατηγορία:Άλμπουμ του 1989
Falkon

Ο **Falkon** (παλιότερα **QupZilla**) είναι ελεύθερος και ανοικτού κώδικα περιηγητής ιστού, που προορίζεται για γενική χρήση. Επιτρέπει την ενιαία ενσωμάτωση με το περιβάλλον εργασίας του χρήστη και περιέχει αρκετά διακριτικά χαρακτηριστικά που έχουν λάβει θετικά σχόλια από του κριτικούς. Ο *QupZilla* έχει αδειοδοτηθεί από την άδεια χρήσης GPLv3.

## Χαρακτηριστικά
Ο *QupZilla* χρησιμοποιεί το WebKit για να υποστηρίξει μοντέρνα πρότυπα ιστού. Επιπλέον προσπάθεια καταβλήθηκε για την ενιαία ενσωμάτωση του περιηγητή με την εγγενή εμφάνιση της επιφάνειας εργασίας των χρηστών. Μερικά επιπλέον χαρακτηριστικά του περιηγητή περιέχουν την ενσωμάτωση του ιστορικού, των τροφοδοσιών ιστού (web feeds) και των σελιδοδεικτών σε μία μοναδική τοποθεσία, την δυνατότητα λήψης στιγμιότυπου ολόκληρης της οθόνης και την οθόνη έναρξης "*γρήγορης κλήσης*" παρόμοια με αυτήν του Opera. Έχει αναφερθεί ότι απορροφάει λιγότερους πόρους συστήματος από τους μεγαλύτερους γενικής χρήσης περιηγητές όπως ο Mozilla Firefox και ο Google Chrome.

## Ιστορία
Το έργο ξεκίνησε ως ένα ερευνητικό έργο το 2010. Η πρώτη έκδοση προεπισκόπησης, γραμμένη σε Python (με την χρήση της βιβλιοθήκης PyQt), ήταν έτοιμη μέχρι τον Δεκέμβριο του 2010. Το 2011 ο πηγαίος κώδικας ξαναγράφτηκε σε C++ με σκοπό την δημιουργία ενός γενικού σκοπού φορητό περιηγητή ιστού, με αρχικό στόχο την ενιαία ενσωμάτωση με την όψη και υφή των γραφικών περιβάλλοντων των Microsoft Windows και των Linux.

## Παραπομπές


## Εξωτερικοί σύνδεσμοι

* Επίσημη ιστοσελίδα του QupZilla στα Ελληνικά
* 
* 

Κατηγορία:Φυλλομετρητές
Κατηγορία:Ελεύθερο λογισμικό
Κατηγορία:Λογισμικό ανοικτού κώδικα
Κατηγορία:Ελεύθερο λογισμικό προγραμματισμένο σε C++
Ρέμα της Πικροδάφνης

Το **Ρέμα της Πικροδάφνης** είναι το τελευταίο ρέμα της νότιας Αττικής που διατηρείται σε φυσική μορφή και πηγάζει από τη δυτική πλευρά του Υμηττού, καταλήγοντας στη θάλασσα, στα σύνορα Παλαιού Φαλήρου και Καλαμακίου. Η υδρολογική λεκάνη στην οποία διαμορφώνεται ο ρους του έχει συνολική έκταση 22,4 χλμ² και μέσο υψόμετρο 260 μ, το οποίο και διασφαλίζει τη ροή των υδάτων έως το επίπεδο της θάλασσας. Περίπου 3 χλμ, από το συνολικό μήκος του ρέματος είναι εγκιβωτισμένα σε τσιμεντένια αναχώματα. Είναι ένα από τα λίγα ρέματα που περνούν μέσα από τον αστικό ιστό της ευρύτερης περιοχής της Αθήνας και έχει διατηρήσει στο μεγαλύτερο μέρος του μήκους του τον αρχικό του ρου και βλάστηση. Έχει χαρακτηριστεί «ιδιαιτέρου περιβαλλοντικού ενδιαφέροντος» με το ΦΕΚ 281Δ/1993.

Το ρέμα της Πικροδάφνης έχει μήκος περίπου 9,3 χιλιόμετρα και είναι το τρίτο μακρύτερο ποτάμι του λεκανοπεδίου Αττικής μετά τον Κηφισό και τον Ιλισό. Πηγάζει στις δυτικές πλαγιές του Υμηττού, στο Βύρωνα, και στην συνέχεια κατηφορίζει διασχίζοντας την Ηλιούπολη. Στην Ηλιούπολη οι όχθες του ποταμού έχουν διατηρηθεί, σχηματίζοντας ένα πάρκο, με το ποτάμι να ρέει σε πέτρινη κοίτη. Στη συνέχεια το ρέμα εισέρχεται στον Άγιο Δημήτριο, όπου είναι πιο εγκαταλελειμμένο και ρέει ανάμεσα σε πολυκατοικίες και άλλα κτίρια, ενώ τμήμα της όχθης έχει μπαζωθεί. Στη συνέχεια το ρέμα σχηματίζει το σύνορο ανάμεσα σε Παλαιό Φάληρο και Άλιμο. Το ρέμα εκβάλλει στο Σαρωνικό, σε ένα μικρό δέλτα στην ακτή Εδέμ στα σύνορα του Παλαιού Φαλήρου με τον Άλιμο, πλησίον της  μαρίνας Αλίμου.

Το ρέμα σε πολλά σημεία έχει υποβαθμιστεί, με σκουπίδια και μπάζα στις όχθες, ενώ μπορεί μέσα στο ποτάμι να καταλήγουν και λύματα από σπίτια τα οποία δεν έχουν συνδεθεί με το δίκτυο αποχέτευσης μέσω παράνομων συνδέσεων με αγωγούς ομβρίων υδάτων.

## Παραπομπές


Κατηγορία:Ρέματα της Αττικής
Πανελλήνιο Σχολικό Δίκτυο

Το **Πανελλήνιο Σχολικό Δίκτυο** (ΠΣΔ) είναι o πάροχος υπηρεσιών διαδικτύου του Υπουργείου Παιδείας, Θρησκευμάτων και Αθλητισμού. Συνδέει ψηφιακά τις σχολικές μονάδες των δύο πρώτων βαθμίδων εκπαίδευσης στην Ελλάδα, τις διοικήσεις τους, καθώς και τους φορείς που υπάγονται στο προαναφερθέν υπουργείο.
Το Ινστιτούτο Τεχνολογίας Υπολογιστών και Εκδόσεων διαχειρίζεται το ΠΣΔ, βάσει του αρ. 32 του Νόμου 3966/2011.

Είναι δυνατό να συνδέσει και να μεταφέρει πληροφορίες ανάμεσα στον καθηγητή και τον μαθητή. Μπορεί να μεταφέρει διάφορα αρχεία όπως Word, Excel, Power Point κ.α. Επίσης ο καθηγητής μπορεί να ανοίξει σελίδα την οποία θα την ενημερώνει ανεβάζοντας αρχεία, συνδέσμους βίντεο και φωτογραφίες προκειμένου για την εύκολη εκμάθηση του μαθητή. Ωστόσο ο μαθητής δεν έχει την δυνατότητα να δημοσιεύει βίντεο όπως ο καθηγητής μπορεί όμως να στείλει αυτός στον καθηγητή το υλικό που επιθυμεί. Επιπλέον είναι δυνατό ο καθηγητης να ανεβάζει-αναρτει ότι μπορεί να κάνει την μάθηση του μαθητη πιο ευκολη.

## Παραπομπές


## Εξωτερικοί σύνδεσμοι
* 

Κατηγορία:Υπουργείο Παιδείας και Θρησκευμάτων (Ελλάδα)
Κατηγορία:Πάροχοι υπηρεσιών διαδικτύου
Κατηγορία:Πληροφοριακά συστήματα
Κατηγορία:Δίκτυα υπολογιστών
Ντίναρα

μικρογραφία|Το Ντίναρα
Το **Ντίναρα** (*[[κροατικά]]: Dinara, [[σερβικά]]: Динара, [[βοσνιακά]]: Dinara*) είναι βουνό τμήμα των Δειναρικών Άλπεων απ' όπου προέρχεται και το όνομά του. Είναι φυσικό σύνορο μεταξύ της Βοσνίας και Ερζεγοβίνης με την Κροατία. Το Ντίναρα είναι το δεύτερο σε μήκος όρος της οροσειράς των Δειναρικών Άλπεων.

Η ψηλότερη κορυφή είναι η Τρόγκλαβ με ύψος 1913 μέτρα και βρίσκεται στη Βοσνία και Ερζεγοβίνη. Η δεύτερη μεγαλύτερη είναι η Σίνιαλ  με ύψος 1831 μέτρα, το ψηλότερο βουνό στην Κροατία. Το όνομα της κορυφής αυτής ποικίλλει ανάλογα με το πώς αποκαλείτε από τους ντόπιους.

Άλλα υψηλότερες κορυφές είναι οι: Μπατ (1854 μέτρα), Γκνιατ (1806 μέτρα), Γιάνσκι (1790 μέτρα), Γιάνκοβο (1779 μέτρα), Σόκολ (1589 μέτρα) και η Όρλοβατς (1484 μέτρα).

Αποτελείται από ασβεστολιθικά πετρώματα, δεν έχει μεγάλους ποταμούς αλλά και ασήμαντες μικρές πηγές. Έχει λίγη βλάστηση με ηλιόλουστες πλαγιές, τα κυριότερα δέντρα που υπάρχουν είναι οξιές και έλατα. Το βουνό είναι γενικά άγονο με μεγάλα λειβάδια για βόσκηση αλλά ελάχιστες καλλιέργειες 

## Παραπομπές


## Βιβλιογραφία
* *Мала енциклопедија Просвета*, Треће издање (1985); Београд: „Просвета“; ISBN 86-07-00001-2
* Јован Ђ. Марковић (1990): *Енциклопедијски географски лексикон Југославије* Сарајево: „Свјетлост“; ISBN 86-01-02651-6

## Εξωτερικοί σύνδεσμοι
* 

Κατηγορία:Βουνά της Κροατίας
Κατηγορία:Βουνά της Βοσνίας και Ερζεγοβίνης
Κατηγορία:Δειναρικές Άλπεις
Όρος Τάρα

μικρογραφία|Τοπίο στο Τάρα
Το **Τάρα** (*[[σερβικά]]: Тара*) ορεινός όγκος τμήμα των Δειναρικών Άλπεων που βρίσκεται στη δυτική Σερβία, στο βορειοδυτικό μέρος της στα σύνορα με τη Βοσνία και Ερζεγοβίνη. Περιβάλλεται από το βαθύ φαράγγι του ποταμού Δρίνου. 

Η μεγαλύτερη κορυφή του είναι η Βελίκι Στόλατς με 1.673 μέτρα η οποία βρίσκεται στο Βοσνιακό έδαφος. Στη Σερβική πλευρά από ο 1981 αποτελεί τμήμα του Εθνικού πάρκου Τάρα. Κάτω από τις βόρειες πλαγιές του Τάρα βρίσκεται η μικρή πόλη Μπιέλοβαρ.

## Αναφορές

* *Мала енциклопедија Просвета*, Треће издање (1985); Београд: „Просвета“; ISBN 86-07-00001-2
* Јован Ђ. Марковић (1990): *Енциклопедијски географски лексикон Југославије* Сарајево: „Свјетлост“; ISBN 86-01-02651-6

Κατηγορία:Βουνά της Σερβίας
Κατηγορία:Βουνά της Βοσνίας και Ερζεγοβίνης
Κατηγορία:Δειναρικές Άλπεις
Ρομάνια όρος

μικρογραφία|Η είσοδος του σπηλαιου Νοβάκοβα
Το **Ρομάνια** (*[[σερβικά]]: Романија*) είναι βουνό και οροπέδιο στο ανατολικό τμήμα της Σερβικής Δημοκρατίας της Βοσνίας και Ερζεγοβίνης. Η Ρομάνια αποτελεί τμήμα της περιοχής του Σαράγεβο στη Δημοκρατία των Σέρβων και τμήμα των Δειναρικών Άλπεων.

Εκτείνεται νοτιοδυτικά από το Σόκολατς, βορειοανατολικά της Πάλα και ανατολικά του Ανατολικού Σαράγεβο. Η υψηλότερη κορυφή του είναι η "Μεγάλη Λούπογλαβ" με υψόμετρο 1.652 μέτρα. Στη νότια πλευρά του πάνω από το Πάλα βρίσκεται το Σπήλαιο Νοβάκοβα του οποίου το όνομα συνδέεται με τους παρανόμους του γέρου Νόβακ. Στη δυτική πλευρά του πάνω από το Μόκρι βρίσκονται οι περίφημοι κόκκινοι βράχοι. 

## Αναφορές
* *Мала енциклопедија Просвета*, Треће издање (1985); Београд: „Просвета“; ISBN 86-07-00001-2
* Јован Ђ. Марковић (1990): *Енциклопедијски географски лексикон Југославије* Сарајево: „Свјетлост“; ISBN 86-01-02651-6

## Εξωτερικοί σύνδεσμοι
* 

Κατηγορία:Βουνά της Βοσνίας και Ερζεγοβίνης
Κατηγορία:Δειναρικές Άλπεις
Κατάλογος αστεροειδών/601-700

...προηγούμενος  επόμενος...

...προηγούμενος  επόμενος...

6
Σάββατο του Λαζάρου

Το **Σάββατο του Λαζάρου** ή **Λαζαροσάββατο** στην Ανατολική Ορθόδοξη Εκκλησία και σε όσες καθολικές εκκλησίες ακολουθούν το βυζαντινό τελετουργικό είναι η μέρα πριν την Κυριακή των Βαΐων. Την ημέρα αυτή εορτάζεται η ανάσταση του Λαζάρου από τη Βηθανία, ένα γεγονός το οποίο περιγράφεται στο κατά Ιωάννην Ευαγγέλιον. Το Σάββατο του Λαζάρου και η Κυριακή των Βαΐων έχουν τη μοναδική θέση στο εκκλησιαστικό έτος ως μέρες χαράς ανάμεσα στη Μεγάλη Σαρακοστή και το θρήνο της Μεγάλης Εβδομάδας. 

Το Σάββατο του Λαζάρου είναι μέρα στην οποία, παραδοσιακά, οι ερημίτες εγκαταλείπουν τις σκήτες τους και επιστρέφουν στο μοναστήρι για τη Μεγάλη Εβδομάδα. Στην Ελλάδα, το Σάββατο του Λαζάρου φτιάχνουν ειδικά ψωμάκια που μοιάζουν με σαβανωμένο άνθρωπο και ονομάζονται λαζαράκια, ενώ τα παιδιά τραγουδούν τα λαζαρικά, κάλαντα ειδικά για την ημέρα.

## Παραπομπές


## Εξωτερικοί σύνδεσμοι
* 

Κατηγορία:Ορθοδοξία
Κατηγορία:Μεγάλη Εβδομάδα
Κατηγορία:Πάσχα
Κατηγορία:Έθιμα Απριλίου
Ζλάταρ

Το **Ζλάταρ** (*[[σερβικά]] : Златар*) είναι βουνό στο νοτιοδυτικό τμήμα της Σερβίας με ψηλότερη κορυφή την Γκόλο Μπρντο με 1.627 ύψος. Βρίσκεται μεταξύ των ποταμών Λίμ, Ούβτσα, Μίλεσεβκα και Μπίστριτσα. Ανήκει στις Δειναρικές Άλπεις.

Το Ζλάταρ έχει πολλές ηλιόλουστες μέρες, 951 ώρες, 265 ηλιόλουστες μέρες και 100 χιονισμένες ημέρες ετησίως. Στο βουνό γίνεται εξόρυξη λιγνίτη και είναι πλούσιο σε δάση και λιβάδια. Αναπτυγμένη είναι και η κτηνοτροφική παραγωγή και αρκετά έχει αναπτυχθεί και ο τουρισμός. Κοντά στο βουνό είναι το φαράγγι του ποταμού Ούμπατς όπου ζει ένα σπάνιο είδος γύπα. Κοντά στο βουνό βρίσκεται το μοναστήρι Μιλέσεβα με σπουδαία κειμήλια και χειρόγραφα και αγιογραφίες του 13ου αιώνα. 

Στο Ζλάταρ έχει κτιστεί το «Ινστιτούτο για την πρόληψη, θεραπεία και αποκατάσταση των καρδιαγγειακών παθήσεων και της αρτηριακής πίεσης», που περιβάλλεται από πεύκα και δέντρα σημύδας. Το χειμώνα λειτουργεί χιονοδρομικό κέντρο με δύο πίστες μήκους 800 μέτρα με σκι-λιφτ και μία μικρότερη μήκους 420 μέτρων.

## Αναφορές
* *Мала енциклопедија Просвета*, Треће издање (1985); Београд: „Просвета“; ISBN 86-07-00001-2
* Јован Ђ. Марковић (1990): *Енциклопедијски географски лексикон Југославије* Сарајево: „Свјетлост“; ISBN 86-01-02651-6

## Εξωτερικοί σύνδεσμοι

* Златаринфо, информативни портал Златара и Нове Вароши
* Златар на serbia-tourism.org
* Туристичка организација Златар 
* Златар - 285 златних дана, брошура ТСЦ "Златар"
* Зимски дан на Златару, снимак из ваздуха
* Златар на сајту Рекреатурса

Κατηγορία:Βουνά της Σερβίας
Κατηγορία:Δειναρικές Άλπεις
Ozzmosis

**Ozzmosis** είναι ο τίτλος του έβδομου στούντιο δίσκου του βρετανού χέβι μέταλ τραγουδιστή Ozzy Osbourne, ο οποίος κυκλοφόρησε τον Οκτώβριο του 1995. Το άλμπουμ επανεκδόθηκε στις 25 Ιουνίου 2002 με τα επιπλέον κομμάτια "*Whole World's Fallin' Down*" και "*Aimee*".
Η παραγωγή έγινε από τον Μάικλ Μπάινχορν, ο οποίος  αντικατέστησε την αρχική επιλογή που ήταν ο Μάικλ Γουάγκενερ. Λίγο πριν ξεκινήσουν οι ηχογραφήσεις, ο μπασίστας Μάικ Ινέζ αποχώρησε για να ενταχθεί στους Alice in Chains και αντικαταστάθηκε από τον Γκίζερ Μπάτλερ, ενώ ο ντράμερ Ράντι Καστίγιο έδωσε την θέση του στον Ντιν Καστρονόβο. Επίσης, στις ηχογραφήσεις συμμετείχε ως γκεστ ο κιμπορντίστας των Yes, Ρικ Γουέικμαν.
Η περιοδεία για την προώθηση του δίσκου ονομάστηκε "Retirement Sucks Tour", αφού ο Osbourne είχε ανακοινώσει την απόσυρση του από την ενεργό δράση το 1993, κάτι που ανακάλεσε αργότερα.
Το άλμπουμ σκαρφάλωσε στο # 4 του Billboard και έγινε διπλά πλατινένιο, ενώ συνοδευόταν από τα σινγκλ "*Perry Mason*", "*I Just Want You*" και "*See You on the Other Side*".
Ο κριτικός Στίβεν Τόμας Eρλγουάιν έγραψε μια αρνητική κριτική για τον δίσκο, για λογαριασμό του AllMusic, δίνοντάς του 2/5 αστέρια.
## Τραγούδια

1. **Perry Mason** *(Osbourne, Wylde, Purdell)* - 5:53
2. **I Just Want You** *(Osbourne, Vallance)* - 4:56
3. **Ghost Behind My Eyes** *(Osbourne, Hudson, Dudas)* - 5:11
4. **Thunder Underground** *(Osbourne, Wylde, Butler)* - 6:29
5. **See You on the Other Side** *(Osbourne, Wylde, Kilmister)* - 6:10
6. **Tomorrow** *(Osbourne, Wylde, Purdell, Baron)* - 6:36
7. **Denial** *(Osbourne, Hudson, Dudas)* - 5:12
8. **My Little Man** *(Osbourne, Vai)* - 4:52
9. **My Jekyll Doesn't Hide** *(Osbourne, Wylde, Butler)* - 6:34
10. **Old L.A. Tonight** *(Osbourne, Wylde, Butler)* - 6:34

## Θέσεις τσαρτ

## Βραβεία
***Ozzmosis*** *(άλμπουμ)*
Ηνωμένες Πολιτείες (*RIAA Certification*): 2 φορές πλατινένιος 
Καναδάς (*CRIA Certification*): Πλατινένιος 

## Τα μέλη του συγκροτήματος
Το **Ozzmosis** ηχογραφήθηκε από τους εξής μουσικούς:

**[[Όζι Όσμπορν]]** - *φωνητικά*
**[[Ζακ Γουάιλντ]]** - *κιθάρα*
**[[Γκίζερ Μπάτλερ]]** - *μπάσο*
**Ντιν Καστρονόβο** - *τύμπανα*
**[[Ρικ Γουέικμαν]]** - *πλήκτρα*

## Παραπομπές


## Πηγές
* Ozzmosis - Ozzy Osbourne | Songs, Reviews, Credits, Awards | AllMusic
* Songfacts - List of songs by Ozzy Osbourne

Κατηγορία:Άλμπουμ του 1995
Κατηγορία:Άλμπουμ του Ozzy Osbourne
Βέλεμπιτ

Το **Βέλεμπιτ** (*[[κροατικά]]: Velebit*) είναι το μεγαλύτερο βουνό στην Κροατία, με 145 χλμ. μήκος και από 10 έως 30 χλμ. πλάτος. Η έκτασή του είναι περίπου 2.200 τετραγωνικά χλμ. και η υψηλότερη κορυφή του είναι η Βαγκάνσκι με 1.757 μέτρα ύψος, Αποτελεί τμήμα των Δειναρικών Άλπεων.

Εκτείνεται κατά μήκος του καναλιού Βέλεμπιτ μέρος της Αδριατικής, από το Βράτνικ πάνω από το Σένια,  βορειοδυτικά της κοιλάδας του ποταμού και το φαράγγι προς τα νοτιοανατολικά. Από την άλλη πλευρά έως και γύρω από το Γκάσκο, Λίκα και το Γρκατσάσκι. Το βουνό χωρίζεται σε τρία τμήματα, το Βόρειο Βέλεμπιτ, το Μέσο Βέλεμπιτ και Νότιο Βέλεμπιτ. Η κατανομή αυτή είναι γεωγραφική, μορφολογική με τις βιολογικές ιδιαιτερότητες ορισμένων περιοχών. 

Όλη η περιοχή του βουνού προστατεύεται ως φυσικό πάρκο, με  το Βόρειο Βέλεμπιτ και την Πακλένιτσα που κηρύχθηκαν ξεχωριστά εθνικά πάρκα. Το Βέλεμπιτ έχει πολλά σπήλαια με μεγαλύτερο το "Λίμα" με 1.392 μήκος. Για τους πεζοπόρους στο Βέλεμπιτ υπάρχουν πολλά σημασμένα μονοπάτια που συνδέουν τις διαμήκεις και τα γύρω χωριά και ορεινά καταφύγια στο βουνό. Το βουνό είναι ένα σημαντικό εμπόδιο στην επικοινωνία της βόρειας και νότιας Κροατίας και πέρασμα αρκετών εθνικών οδών.

## Αναφορές
* *Мала енциклопедија Просвета*, Треће издање (1985); Београд: „Просвета“; ISBN 86-07-00001-2
* Јован Ђ. Марковић (1990): *Енциклопедијски географски лексикон Југославије* Сарајево: „Свјетлост“; ISBN 86-01-02651-6

## Εξωτερικοί σύνδεσμοι
* 

Κατηγορία:Βουνά της Κροατίας
Κατηγορία:Δειναρικές Άλπεις
Κατηγορία:Εθνικά πάρκα της Κροατίας
Εγκυκλοπαίδεια Φιλοσοφίας του Στάνφορντ

Η ***Εγκυκλοπαίδεια Φιλοσοφίας του Στάνφορντ*** είναι διαδικτυακή εγκυκλοπαίδεια της φιλοσοφίας που δημοσιεύει έγκριτες μελέτες στη φιλοσοφία, ελεύθερα διαθέσιμες στους χρήστες του διαδικτύου. Συντηρείται από το πανεπιστήμιο Στάνφορντ. Κάθε λήμμα εισάγεται και συντηρείται από ειδικούς στον σχετικό τομέα, περιλαμβανομένων καθηγητών πανεπιστημίων. Οι συγγραφείς που συνεισφέρουν στην εγκυκλοπαίδεια παρέχουν στο πανεπιστήμιο του Στάνφορντ την άδεια να δημοσιεύσει τα άρθρα τους αλλά διατηρούν τα πνευματικά τους δικαιώματα. Στις 2 Νοεμβρίου, 2012, η εγκυκλοπαίδεια έφτασε τις 1335 καταχωρήσεις. Η εγκυκλοπαίδεια χρησιμοποιεί την παραδοσιακή ακαδημαϊκή προσέγγιση των επιστημονικών περιοδικών, προκειμένου να εξασφαλίσει την ποιότητά της με συγγραφείς που επιλέγονται από επιστημονική επιτροπή και τη σχετική κριτική των άρθρων της.

Η εγκυκλοπαιδεια δημιουργήθηκε το 1995 από τον Έντουαρντ Ν. Ζάλτα, (Edward N. Zalta) με στόχο την παροχή μιας δυναμικής εγκυκλοπαίδειας που ανανεώνεται σε τακτά χρονικά διαστήματα, ώστε να μη γίνεται παρωχημένη όπως οι περισσότερες έντυπες εγκυκλοπαίδειες. Στο εγχείρημα επιτρέπονται ανταγωνιστικά άρθρα σε ένα θέμα ώστε να παρουσιάζονται αιτιολογημένες διαφωνίες μεταξύ των επιστημόνων. 

## Δείτε επίσης
* *[[Internet Encyclopedia of Philosophy]]*

## Σημειώσεις - παραπομπές


## Εξωτερικοί σύνδεσμοι
* ''Stanford Encyclopedia of Philosophy'' Ο ιστότοπος της εγκυκλοπαίδειας (αγγλ.)
* «A Solution to the Problem of Updating Encyclopedias» – Άρθρο των Hammer και Zalta στο οποίο περιγράφεται το πρόβλημα για το οποίο δημιουργήθηκε η εγκυκλοπαίδεια. (αγγλ.)

Κατηγορία:Διαδικτυακές εγκυκλοπαίδειες
3030 Φέρενμπεργκ

Ο **Φέρενμπεργκ (Vehrenberg)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 14,3. Ανακαλύφθηκε το 1981 από τον Αμερικανό αστρονόμο Σελτ Μπας, που παρατηρούσε από το Αστεροσκοπείο του Σάιντινγκ Σπρινγκ της Αυστραλίας, και πήρε το όνομά του προς τιμή του Γερμανού ερασιτέχνη αστρονόμου Χανς Φέρενμπεργκ (*Hans Vehrenberg*, 1910–1991).

Εξαιτίας και της μεγάλης εκκεντρότητας της τροχιάς του, κοντά στο περιήλιο ο Φέρενμπεργκ βρίσκεται πέρα από τα εσώτατα (δηλαδή τα προς τον `Ηλιο) όρια της Κύριας Ζώνης.

Τα φυσικά χαρακτηριστικά του Φέρενμπεργκ είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Φερενμπεργκ
3040 Κοζάι

μικρογραφία|Η τροχιά του αστεροειδούς 3040 Κοζάι
Ο **Κοζάι (Kozai)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 14,5. Ανακαλύφθηκε το 1979 από τον αστρονόμο Γουίλιαμ Λίλερ, που παρατηρούσε από το Διαμερικανικό Αστεροσκοπείο Σέρο Τολόλο (CTIO), και πήρε το όνομά του προς τιμή του Ιάπωνα αστρονόμου Γιοσιχίντε Κοζάι (古在由秀, γεννήθηκε το 1928).

Ο Κοζάι είναι ένας από τους πολύ λίγους αστεροειδείς της Κύριας Ζώνης που περιφέρεται γύρω από τον `Ηλιο σε λιγότερο από χίλιες γήινες ημέρες. Επειδή έχει πολύ μεγάλη κλίση ως προς την εκλειπτική, σχεδόν 47 μοίρες (από τις μεγαλύτερες για αστεροειδή), βρίσκεται τον περισσότερο χρόνο έξω από τον χώρο όπου περιφέρεται η μεγάλη πλειονότητα των αστεροειδών της Κύριας Ζώνης. Κοντά στο περιήλιο της τροχιάς του διασχίζει την τροχιά του πλανήτη `Αρη.

## Φυσικά χαρακτηριστικά
Ο φασματικός τύπος του Κοζάι είναι **S** (λιθώδης). Τα υπόλοιπα φυσικά χαρακτηριστικά του είναι άγνωστα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Κοζαι
3043 Σαν Ντιέγκο

Ο **Σαν Ντιέγκο** (*San Diego*) είναι ένας αστεροειδής που περιφέρεται στην εσωτερική περιοχή (δηλαδή την προς την πλευρά του Ηλίου) της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 13,6. Ανακαλύφθηκε το 1982 από την Αμερικανίδα αστρονόμο Έλινορ Χέλιν, που παρατηρούσε από το Αστεροσκοπείο του Πάλομαρ, και πήρε το όνομά του προς τιμή της πόλης Σαν Ντιέγκο, που βρίσκεται σχετικώς κοντά στο Αστεροσκοπείο, με αφορμή την ψήφιση από το δημοτικό συμβούλιό της μέτρων για την καταπολέμηση της φωτορύπανσης.

Ο Σαν Ντιέγκο είναι ένας από τους πολύ λίγους αστεροειδείς της Κύριας Ζώνης που περιφέρεται γύρω από τον `Ηλιο σε λιγότερο από χίλιες γήινες ημέρες. Κοντά στο περιήλιο της τροχιάς του ο Σαν Ντιέγκο βρίσκεται έξω από τα εσώτατα (δηλαδή τα προς τον `Ηλιο) όρια της Κύριας Ζώνης.

## Φυσικά χαρακτηριστικά
Τα κυρίως φυσικά χαρακτηριστικά του Σαν Ντιέγκο είναι άγνωστα. Ο αστεροειδής περιστρέφεται γύρω από τον εαυτό του μία φορά κάθε 105,7 ώρες, μία εξαιρετικά αργή περιστροφή για αστεροειδή.

## Εξωτερικοί σύνδεσμοι
* Τροχιά από το JPL (Java) / Εφημερίδα

Σαν Ντιεγκο
Κατηγορία:Σαν Ντιέγκο